Petrus Paulus Baro de Eltz-Rübenach
Petrus Paulus Baro de (Theod. Peter Paul Freiherr von) Eltz-Rübenach (natus 9 Februarii 1875 Coloniae, mortuus 25 Augusti 1943 Linciae ad Rhenum) vir publicus Germaniae nullius factionis fuit.

Iuventus et munus 
Pater eius fidei commissum possidebat atque dux equitum fuit. Eltz-Rübenach ipse Siegburgi gymnasium frequentabat atque anno 1894 maturitatem adeptus est. Deinde Aquisgrani et Berolini arte machinatoriae studebat. Deinde ab anno 1903 Monasterii pro societate ferroviaria laborabat. Bello Orbis Terrarum I in ferroviaria militari militavit. Post bellum finitum Eltz-Rübenach praeses directionis ferroviariae Carolsruhae fuit.

Cursus honorum 
1 Iunii 1932 Franciscus de Papen novus cancellarius eum Administrum Imperii Commeatus et Administrum Imperii Cursus Publici nominavit. Hos magistratus et Curtio de Schleicher et Adolfo Hitler cancellariis tenuit. Anno 1937 Eltz-Rübenach, qui catholicae fidei favebat, in consilio ministrorum persecutiones Christianorum a Nazistis factas vituperavit. Praeterea sodalitatem NSDAP ab Hitler in consilio ministrorum oblatam negavit. Itaque administer 2 Februarii 1937 dimissus est. Proximis annis a vigilibus tectis custodia continebatur.

Nexus externi 
 Commentarius lingua Theodisca compositus de Eltz-Rübenach, qui sodalitatem NSDAP ab Hitler in consilio ministrorum oblatam negavit

Nati 1875
Alumni Universitatis Aquisgranensis
Alumni universitatum et scholarum Berolinensium
Participes primi belli mundani
Administri Imperii Commeatus (Germania)
Administri Imperii Cursus Publici (Germania)
Mortui 1943